Çikago, kryebashkiakja e parë afrikano-amerikane
Votuesit e Çikagos zgjodhën politikanen homoseksuale, Lori Lightfoot, e cila ka premtuar reforma për qytetin e goditur nga krimi.
Çikagoja ka zgjedhur kryebashkiaken e parë afrikano-amerikane, Lori Lightfoot, një politikane homoseksuale, e cila po premton të ndërmarrë reforma në një qytet të goditur nga krimi dhe problemet buxhetore. Korrespondenti i Zërit të Amerikës, Mike O'Sullivan njofton se zonja Lightfoot fitoi me një epërsi të madhe, prej gati 50 pikësh ndaj kundërshtares së saj politike, Toni Preckwinkle. Të dy kandidatët, Lori Lightfoot dhe Toni Preckwinkle, janë gra afrikano-amerikane. Fituesja e zgjedhjeve, 56-vjeçarja Lightfoot, u premtoi mbështetësve të saj një drejtim të ri për qytetin e tretë më të madh të Amerikës. Rivalja e saj 72-vjeçarje është shefe ekzekutive e kontesë Kuk, që është pjesë e Çikagos. Votuesit e uritur për ndryshim mbështetën zonjën Lightfoot. thotë Marcia Lewis, mbështetëse e kryebashkiakes së zgjedhur të Çikagos. Çikagoja pati më shumë se 550 vrasje vitin e kaluar, një rënie në krahasim me dy vitet e mëparshme, por më shumë se Los Anxhelosi dhe Nju Jorku së bashku. Departamenti amerikan i Drejtësisë ka akuzuar departamentin e policisë në Çikago për përdorim të tepruar të forcës dhe për njëanshmëri racore. Duke marrë parasysh që dhuna me armë nxitet nga tregtia e drogës dhe pabarazia racore, një analiste thotë se Çikagoja është vërtet një qytet i ndarë në dy pjesë mjaft të dallueshme. thotë Constance Mixon e kolegjit Elmhurst. Çikagoja është një qytet ku dominojnë demokratët. Ish-presidenti Barak Obama e filloi karrierën e tij politike në këtë qytet. Shefi i tij i personelit në Shtëpinë se Bardhë, Rahm Emanuel, ka qenë kryetar i bashkisë që nga viti 2011. Sot, pakicat dominojnë, por një tjetër analiste thotë se zgjedhjet nuk kanë të bëjnë me racën. thotë konsulentja Delmarie Cobb. Kandidatja që humbi u zotua se do ta mbështesë fituesen. Kryebashkiaken e re e pret një punë e madhe për trajtimin e sfidave të shumta të qytetit.